गोरखपुर. बीजेपी अध्यक्ष अमित शाह और गोरखपुर सांसद योगी आदित्यनाथ का रोड शो खत्म हो गया। रोड शो 6 किलोमीटर का होना था, लेकिन 5 किमी पर ही ये खत्म हो गया। शो कई मुस्लिम बाहुल्य इलाकों से होकर भी गुजरा। शो खत्म होने के बाद शाह ने कहा, ''गोरखपुर की जनता ने अभूतपूर्व समर्थन दिया है। उत्तर प्रदेश की जनता जातिपात और तुष्टिकरण से परेशान है। दो तिहाई बहुमत से बीजेपी की सरकार बनेगी।'' बता दें, रोड शो के दौरान 'अब परिवर्तन लाएंगे, यूपी में कमल खिलाएंगे' गाना भी प्ले किया गया। 1 लाख की भीड़ जुटाने का था लक्ष्य...
- बीजेपी की लोकल टीम को एक लाख की भीड़ जुटाने का लक्ष्य दिया गया है। इस दौरान हजारों बाइक सवार रोड शो की अगवानी करेंगे। बीजेपी के महिला-पुरुष कार्यकर्ता विशेष ड्रेस में रहेंगे।
- रोड शो टाउनहाल मैदान से शुरू हुआ जो रेती रोड, गीता प्रेस, लाल डिग्गी चौराहा, मिर्जापुर, बेनीगंज, दुर्गाबाड़ी, जटाशंकर होते हुए विजय चौराहे पर खत्म हुआ।
4 मार्च को गोरखपुर में वोटिंग
- छठे फेज में पूर्वांचल के 7 जिलों की 49 सीटों पर 4 मार्च को वोट डाले जाने हैं। इसमें महाराजगंज, कुशीनगर, गोरखपुर, देवरिया, आजमगढ़, मऊ और बलिया जैसे जिले शामिल हैं।
2012 में क्या थी स्थिति?
इन इलाकों में 2012 के चुनाव में सपा को 27, बीएसपी को 9, बीजेपी को 7, कांग्रेस को 4 और अन्य को 2 सीटें मिलीं थी।
hin_Deva hin_Deva bho_Deva bho_Deva bho_Deva hin_Deva hin_Deva